
Novelties in the juvenile delinquency

Dolgozatom célja a fiatalkorúak bűnözésében bekövetkezett változások, az ezeket kiváltó okok, illetve a fiatalkori bűnözés megelőzésének bemutatása.
Ismertetem a fiatalkori és a gyermekkori bűnözést morfológiai, etológiai és a prevenció tekintetében, ezt követően pedig a két csoport bűnözési sajátosságait, elkövetői és áldozati oldalról egyaránt.
Összefoglalom az elmúlt 20 évben a gyermek- és fiatalkorúak bűnözésében bekövetkezett változásokat, valamint a fiatalkorúak bűnözésének látenciáját, valamint a látenciát befolyásoló tényezőket.
A devianciákat, melyek a bűncselekmények elkövetésének előszobájaként tekinthetők, a vizsgált korcsoport vonatkozásában vizsgálom, különösen a bűncselekmények elkövetésére hajlamosító jellegére tekintettel, valamint bemutatom a legjellemzőbb deviáns magatartási formákat, így az alkohol- és drogfogyasztást, a csavargást, továbbá egyes szórakozási formákat.
A dolgozatom második felében ismertetem a gyermekvédelmi szakterületen dolgozók véleményét, meglátásait a gyermek- és fiatalkori bűnözés, a deviáns magatartások jelenlegi állásáról, azok okairól, az abban bekövetkezett változásokról, illetve megelőzésének lehetőségeiről. Bemutatom a Béke Gyermekotthon Vezetőjének álláspontját, aki sajátosan világít rá a probléma okaira, lehetséges megoldásaira.
Azt, hogy ezek a devianciák, bűncselekmények elkövetése mennyire van jelen, mennyire van hatással egy fiatal életére két állami gondozásban lévő fiatal élettörténetén keresztül teszem megfoghatóvá.
Összességében a dolgozatom bemutatja, egyfajta átfogó képet nyújt a gyermek- és fiatalkori bűnözésről, különösen azok változásairól, okairól. A gyermekvédelmi szakterületen dolgozók ezeket a megállapításokat gyakorlati oldalról világítják meg és fejtik ki véleményüket.
 
 



